Document ID: 31997D0266

Komisijas Lēmums 97/266/EK
(1996. gada 18. decembris)
par formu, kādā sniedzama informācija par Natura 2000 ierosinātajām teritorijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 21. maija Direktīvu 92/43/EEK par dabisko dzīvotņu, savvaļas faunas un floras aizsardzību [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 4. panta 1. punkta otro daļu,
tā kā Direktīvas 92/43/EK 4. panta 1. punkta otrā daļa nosaka, ka dalībvalstis nosūta Komisijai sarakstu ar Natura 2000 ierosinātajām teritorijām, kas minētas attiecīgā 4. panta 1. punkta pirmajā daļā, kopā ar informāciju par katru teritoriju tādā formā, kā noteikusi Komisija saskaņā ar 21. pantā paredzēto procedūru;
tā kā par katru Natura 2000 ierosināto teritoriju jāiesniedz teritorijas karte, nosaukums, atrašanās vieta, platība un dati, kas izriet no teritorijas izvēlei izmantoto kritēriju piemērošanas;
tā kā šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, ievērojot Direktīvas 92/43/EEK 20. pantu,
IR PIEŅĒMUSI ŠO LĒMUMU.
1. pants
Ir pieņemta forma attiecībā uz informāciju, kas nosūtāma saskaņā ar Direktīvas 92/43/EEK 4. panta 1. punkta otro daļu, un tā ietverta šā lēmuma pielikumā.
2. pants
Šis lēmums ir adresēts dalībvalstīm.
Briselē, 1996. gada 18. decembrī

Labels: 12
20